મંજુબાએ એમના સગાની કોઇ છોકરીનું સેટિંગ કરવા માટે આ કાવતરું કર્યું હતું એની જાણ થયા પછી વિભાકર મામા પાસે ગારિયાધાર ગયો હતો અને એ કન્યા સાથે મિટિંગ ગોઠવવાનું કહ્યું હતું. એ ખુદ્દાર છોકરીએ સામે શરત મૂકી કે એ બંગલો છોડીને તમારી રીતે સ્વતંત્ર રહેવાની ઇચ્છા હોય તો મિટિંગ કરીએ. એ સમયે વિભાકર એ માટે તૈયાર નહોતો અને એ પછી એકલા રહેવાનો જ નિર્ધાર કરી લીધેલો. એ સંબંધ શક્ય ના બન્યો એની પીડા અને બંગલામાં થયેલ અપમાન ભૂલીને પણ વિભાકર માટે થઇને વસંતમામાએ બંગલા સાથેના સંબંધો સાચવી રાખેલા.